turjo4nis/wikipedia-bn-dump-20250701 huggingface dataset:
গ্যাটউইক বিমানবন্দর

গ্যাটউইক বিমানবন্দর (), লন্ডন গ্যাটউইক নামেও পরিচিত  , কেন্দ্রীয় লন্ডনের ২৯.৫ মাইল (৪৭.৫ কিমি)  দক্ষিণে দক্ষিণ-পূর্ব ইংল্যান্ডের পশ্চিম সাসেক্সের ক্রোলির কাছে অবস্থিত একটি বৃহৎ আন্তর্জাতিক বিমানবন্দর। হিথ্রো বিমানবন্দরের পরে মোট যাত্রী পরিবহনের হিসাবে এটি যুক্তরাজ্যের দ্বিতীয় ব্যস্ততম বিমানবন্দর। গ্যাটউইক ইউরোপের নবম-ব্যস্ততম বিমানবন্দর। এটি মোট ৭৪৮ হেক্টর আয়তন (১,৬৭০ একর) জুড়ে উঠেছে।

গ্যাটউইক ১৯২-এর দশকের শেষের দিকে একটি অ্যারোড্রোম হিসাবে খোলা হয়; এটি ১৯৩৩ সাল থেকে বাণিজ্যিক বিমানের জন্য ব্যবহৃত হচ্ছে। বিমানবন্দরে দুটি টার্মিনাল রয়েছে, উত্তর টার্মিনাল এবং দক্ষিণ টার্মিনাল, যা যথাক্রমে ৯৮,০০০ বর্গ মিটার (১১৭,০০০ বর্গ ইয়্ড) এবং ১৬০,০০০ বর্গ মিটার  (১৯০,০০০ বর্গ ইয়্ড) জুড়ে রয়েছে। এটি ৩,৩১৬ মিটার (১০,৮৭৯ ফুট) দৈর্ঘ্যের একটি মূল রানওয়ে ব্যবহার করে একটি একক রানওয়ে বিমানবন্দর হিসাবে পরিচালনা করা হয়। একটি গৌণ রানওয়ে উপলব্ধ, তবে মূল রানওয়ের সাথে সান্নিধ্যের কারণে নির্দিষ্ট দুটির মধ্যে কেবলমাত্র একটি  ব্যবহার করা যেতে পারে। ২০১৮ সালে, ৪৬.১ মিলিয়ন যাত্রী বিমানবন্দরটি ব্যবহার করেছে, যা ২০১৭ সালে  তুলনায় ১.১% বৃদ্ধি পেয়েছে। ২০১৯ সালের হিসাবে, একক রানওয়ে দ্বারা পরিচালিত হয় এমন বিমানবন্দরগুলির মধ্যে গ্যাটউইক বিশ্বের দ্বিতীয় ব্যস্ততম বিমানবন্দর (ছত্রপতি শিবাজি মহারাজ আন্তর্জাতিক বিমানবন্দরের পরে; ২০১৭ সাল পর্যন্ত গ্যাটউইক ছিল ব্যস্ততম)।

ইতিহাস 
গ্যাটউইক বিমানবন্দর যে স্থানে গড়ে উঠেছে, সেটি ১৯২০-এর দশকের শেষদিকে একটি এয়ারোড্রোম হিসাবে প্রথম বিকশিত হয়। বিমান মন্ত্রক ১৯৩৩ সালে স্থানটি থেকে বাণিজ্যিক উড়ানের অনুমোদন প্রদান করে এবং প্রথম টার্মিনাল "দি বিহাইভ" ১৯৩৩ সালে নির্মিত হয়। পরের বছর নতুন টার্মিনাল থেকে নির্ধারিত সময়সূচীযুক্ত উড়ান পরিষেবা শুরু হয়। ১৯৫০-এর দশকে বিমানবন্দরে বড় ধরনের উন্নয়ন কাজ হয়। বিমানবন্দরের ভবনগুলি ইয়ার্ক রোজেনবার্গ মার্ডাল ১৯৫৫ থেকে ১৯৮৮ সালের মধ্যে নকশা করেন।

মালিকানা  
বিমানবন্দরটি গ্যাটউইক বিমানবন্দর লিমিটেড-এর মালিকানাধীন এবং পরিচালিত, যা আইভী হোল্ডকো লিমিটেডের সম্পূর্ণ মালিকানাধীন সহায়ক সংস্থা, অন্যদের মধ্যে গ্লোবাল ইনফ্রাস্ট্রাকচার পার্টনার্স (জিআইপি) এর মালিকানা রয়েছে। ডিসেম্বর ২০১৮ সালে, ভিঞ্চি ঘোষণা করে যে £২.৯ বিলিয়ন অর্থ মূল্যে সর্বাধিক ৫০.০১% এর অংশীদারত্ব অর্জন করবে এবং জিআইপি অবশিষ্ট ৪৯.৯% এর অংশীদার হবে। বিক্রয়টি ২০১৯ সালের মাঝামাঝি সময়ে শেষ হয়।

পরিচালনা

সু্যোগ-সুবিধা
৩১ শে মে ২০০৮ সালে ভার্জিন হলিডেস ভি-রুমটি চালু করে, যা গ্যাটউইকের প্রথম লাউঞ্জ হিসাবে বিমান সংস্থাটির উড়ানে দীর্ঘ-দূরত্ব যাত্রাকারী যাত্রীদের অবসরের জন্য নিবেদিত। ২৫ জানুয়ারী ২০১৭ সালে, লাউঞ্জটি ভার্জিন আটলান্টিক ক্লাবহাউসের সাথে উত্তর টার্মিনালে চলে যায়, ব্রিটিশ এয়ারওয়েজ এবং ভার্জিন আটলান্টিক তাদের পূর্ববর্তী টার্মিনাল অবস্থানগুলি বিনিময়ের অংশ হিসাবে এবং ইজিজেট উত্তর টার্মিনালে একীভূত হয়। ৯ ই এপ্রিল ২০০৯ সালে, দক্ষিণ টার্মিনালে একটি স্বতন্ত্র লাউঞ্জ খোলা হয়, যা নির্ধারিত অর্থ প্রদানের মাধ্যমে যাত্রীরা ব্যবহার করতে পারেন। গ্যাটউইকে একটি সম্মেলন এবং ব্যবসায়িক কেন্দ্র এবং কার্যনির্বাহী থেকে শুরু করে অর্থনীতি পর্যন্ত একাধিক অন-অফ-সাইট হোটেল রয়েছে।

টীকা

তথ্যসূত্র

বহিঃসংযোগ

 

ইংল্যান্ডের বিমানবন্দর
১৯৩৩-এ ইংল্যান্ডে প্রতিষ্ঠিত
লন্ডন অঞ্চলের বিমানবন্দর
১৯৩৩-এ প্রতিষ্ঠিত বিমানবন্দর
১৯৫৮-এ প্রতিষ্ঠিত বিমানবন্দর
পেইস য়ু

পেইস য়ু (; জন্ম ৪ অক্টোবর ১৯৭৮) হচ্ছেন একজন তাইওয়ানীয় মডেল, অভিনেত্রী ও গায়িকা।

চলচ্চিত্র

টেলিভিশন

গানের তালিকা

অ্যালবাম 
 ১৯৯৮: "অল মাই পেইস"
 ২০০৫: লুক এট মি
 ২০০৮: গ্লিটারিং নাইট কোর্স

তথ্যসূত্র 

১৯৭৮-এ জন্ম
জীবিত ব্যক্তি
তাইওয়ানীয় চলচ্চিত্র অভিনেত্রী
তাইপের অভিনেত্রী
ফু জেন ক্যাথলিক বিশ্ববিদ্যালয়ের ছাত্র
তাইপের সঙ্গীত ব্যক্তিত্ব
তাইওয়ানীয় টেলিভিশন অভিনেত্রী
তাইওয়ানি চলচ্চিত্র অভিনেত্রী
তাইওয়ানি টেলিভিশন অভিনেত্রী
আবু জাফর

মোহাম্মদ আবু জাফর (জন্ম ১ মার্চ ১৯৬৩) একজন বাংলাদেশী বেসামরিক কর্মচারী এবং ক্যারিয়ার কূটনীতিক। তিনি আবুধাবিতে বাংলাদেশের রাষ্ট্রদূত।

প্রাথমিক জীবন 
জাফর ১৯৬৩ সালের ১ মার্চ তৎকালীন পূর্ব পাকিস্তানের (বর্তমান বাংলাদেশ ) জন্মগ্রহণ করেছিলেন।  তিনি কৃষি বিভাগের শেরেবাংলা কৃষি বিশ্ববিদ্যালয় থেকে বিএসসি এবং প্যারিসের প্যারিসের ইকোলে ন্যাশনালে দে লা ফ্রান্স ডি অউট্রে -মের (আইআইএপি) থেকে আন্তর্জাতিক সম্পর্কের স্নাতকোত্তর ডিপ্লোমা অর্জন করেছেন । তিনি প্রেস্টন বিশ্ববিদ্যালয় থেকে এমবিএ শেষ করেছেন।

কর্মজীবন 
জাফর ১৯৮৭ সালের জুলাই থেকে নভেম্বর ১৯৮৯ সাল পর্যন্ত বাংলাদেশ পাট গবেষণা ইনস্টিটিউটে বৈজ্ঞানিক কর্মকর্তা হিসাবে দায়িত্ব পালন করেন।  তিনি ১৯৯০ সালের ডিসেম্বর থেকে ১৯৯১ সালের নভেম্বর পর্যন্ত সহকারী পোস্টমাস্টার জেনারেল হিসাবে ডাক ও টেলিযোগাযোগ মন্ত্রণালয়ে দায়িত্ব পালন করেছিলেন।  তিনি ১৯৯১ সালে বাংলাদেশি বিদেশী সেবায় যোগদান করেছিলেন।

তথ্যসূত্র 

বাংলাদেশী কূটনীতিবিদ
জীবিত ব্যক্তি
১৯৬৩-এ জন্ম
শেরেবাংলা কৃষি বিশ্ববিদ্যালয়ের প্রাক্তন শিক্ষার্থী
রোমান্টিকতাবাদ

রোমান্টিকতাবাদ বা রোমান্টিকবাদ (ইংরেজি ভাষায়: Romanticism) পশ্চিমা বিশ্বের একটি বুদ্ধিবৃত্তিক ধারা বা আন্দোলনের নাম যা সাহিত্য, সঙ্গীত, চিত্রকলা, স্থাপত্য, সমালোচনা এবং ইতিহাস-লিখনের ক্ষেত্রে নতুন ধারার সৃষ্টি করে। অষ্টাদশ শতকের শেষ দিক থেকে শুরু হয়ে ঊনবিংশ শতকের মধ্যভাগ পর্যন্ত এই আন্দোলন সক্রিয় ছিল। সাধারণ ধ্রুপদীবাদ এবং নব্য-ধ্রুপদীবাদের নিয়মানুবর্তিতা, সৌষ্ঠব, ভারসাম্য, আদর্শিকতা, স্থিরতা এবং যৌক্তিকতাকে বর্জনের মাধ্যমে রোমান্টিকতার উদ্ভব ঘটেছিল। এছাড়া একে আলোকপ্রাপ্তি এবং অষ্টাদশ শতকের যুক্তিবাদ ও ভৌত বস্তুবাদের সাধারণ প্রতিবাদ হিসেবেও আখ্যায়িত করা যায়। রোমান্টিকতার মূল প্রতিপাদ্য ছিল যুক্তিহীনতা, কল্পনা, স্বতঃস্ফূর্ততা, আবেগ, দৃষ্টিভঙ্গি এবং লৌকিকতা বহির্ভূত স্বজ্ঞা। রোমান্টিক সাহিত্যিকদের অনেকে সাদা খাতা সামনে রেখে মনে যা আসত তা-ই লিখে যেতেন। সাহিত্যের উৎস হিসেবে চেতন মনের তুলনায় অবচেতন মনকে প্রাধান্য দিতেন।

রোমান্টিক যুগ
রোমান্টিক যুগ (১৭৮৫ - ১৮৩০) ইংরেজি সাহিত্য এর সবচেয়ে ক্ষণস্থায়ী কিন্তু বৈচিত্র‍্যময় যুগ। উইলিয়াম ব্লেইক কে এ যুগের অগ্রদূত হিসেবে ধরা হয় এবং তিনি ১৭৮৫ সালে তাঁর প্রথম লেখা প্রকাশ করেন বলে এ সালকে রোমান্টিক যুগের শুরু হিসেবে ধরা হয়। যদিও অনেক ক্ষেত্রে ১৭৯৮ সালে উইলিয়াম ওয়ার্ডসওয়ার্থ ও স্যামুয়েল টেইলর কোলরিজ রচিত লিরিক্যাল ব্যালাড প্রকাশিত হওয়ায় এ সময়টিকেও এ যুগের শুরু হিসেবে গণ্য করা হয়। রানী ভিক্টোরিয়া যখন সিংহাসনে বসেন তার পূর্ব পর্যন্ত এর সময়কাল ধরা হয়।

রোমান্টিক যুগের কবিগণ এবং এ যুগের সাহিত্যের বিষয়বস্তু

৬ জন কবিকে এ যুগের অন্যতম কবি হিসেবে অভিহিত করা হয়, তারা হলেনঃ উইলিয়াম ব্লেইক, উইলিয়াম ওয়ার্ডসওয়ার্থ, স্যামুয়েল টেইলর কোলরিজ, জন কিটস, পার্সি বিশি শেলি এবং লর্ড বায়রন।

রোমান্টিকতাবাদ বলতে মূলত প্রেমঘটিত ব্যাপারগুলোই বোঝানো হয় তা কিন্তু একটি ভুল ধারণা। রোমান্টিক যুগের সাহিত্য শুধুমাত্র প্রেমকে কেন্দ্র করে নয়, বরং তা বহুমাত্রিক। স্বতস্ফূর্ত ভাবের বহিঃপ্রকাশ, নৈসর্গিক রহস্যময় রূপবৈচিত্র‍্য, আধ্যাত্মিকতা, অতিপ্রাকৃতিক বিষয়বস্তু, ব্যক্তিস্বাতন্ত্র্যবাদ প্রভৃতি রোমান্টিক যুগের সাহিত্যে প্রাধান্য বিস্তার করেছে।

তথ্যসূত্র

রোমান্টিকতাবাদ
জার্মান ভাববাদ
১৮শ শতাব্দীর সাহিত্য
১৯শ শতাব্দীর শিল্পকলা
১৯শ শতাব্দীর সাহিত্য
শিল্পকলা আন্দোলন
ইউরোপীয় শিল্পকলা
ইউরোপীয় সাহিত্য
ইউরোপীয় সঙ্গীত
সাহিত্যকর্মের প্রকার
নান্দনিকতার তত্ত্ব
সাহিত্য আন্দোলন
এহসাস টিভি

এহসাস টিভি হচ্ছে হিন্দি ভাষার ২৪/৭ লাইফস্টাইল টেলিভিশন চ্যানেল, যা ইন্ডিয়া অ্যান্ড মিডিয়া লিমিটেডের অধীনস্থ একটি চ্যানেল।

তথ্যসূত্র 

ভারতের হিন্দি ভাষার টেলিভিশন চ্যানেল
২০১৪-এ প্রতিষ্ঠিত টেলিভিশন চ্যানেল ও স্টেশন
হিন্দি ভাষার টেলিভিশন স্টেশন
নতুন দিল্লির টেলিভিশন স্টেশন
কিফিরে

কিফিরে  (Pron:/ˈkɪfɑɪə/) নাগাল্যান্ড রাজ্যের কিফিরে জেলাতে অবস্থিত একটি ছোট শহর। এই শহরটি কিফিরে জেলার সদর শহর। শহরটি সমুদ্রপৃষ্ঠ থেকে গড় ৮৯৬ মিটার (২৯৪০ ফুট) উচ্চতায় অবস্থিত।

ভৌগোলিক অবস্থান 
কিফিরে জেলা নাগাল্যান্ডের টুয়েনসাং জেলা থেকে পৃথক করার পরে কিফিরে শহর জেলাটির সদর শহর হিসেবে স্বীকৃত হয়৷ এই শহরটি নাগাল্যান্ডের রাজধানী কোহিমা থেকে ২৫৪ কিমি দূরে অবস্থিত। এই জেলায় নাগাল্যান্ড রাজ্যের সর্বোচ্চ পর্বত মাউন্ট চারামাটি অবস্থিত।

জনসংখ্যা 
কিফিরে শহরের অধিকাংশ লোকই সাংটাম (Sangtam), ইমচুংগার (Yimchunger) ও সেমা (Sema) নাগা জনজাতির লোক৷

তথ্যসূত্র 

নাগাল্যান্ড
মশিন্দা ইউনিয়ন

মশিন্দা নাটোর জেলার অন্তর্গত গুরুদাসপুর উপজেলার একটি ইউনিয়ন।

অবস্থান
এই ইউনিয়নের উত্তরে সিরাজগঞ্জ জেলার তাড়াশ উপজেলা, দক্ষিণে বড়াইগ্রাম উপজেলা, পূর্বে পাবনা জেলার চাটমোহর উপজেলা এবং পশ্চিমে গুরুদাসপুর পৌরসভা।

ইতিহাস

আরো দেখুন

তথ্যসূত্র
নাজিরপুর ইউনিয়ন, গুরুদাসপুর

নাজিরপুর  নাটোর জেলার অন্তর্গত গুরুদাসপুর উপজেলার একটি ইউনিয়ন। অর্ধশতাধীক গ্রাম ও প্রায় ১৩,৬৭৮ একর এলাকা নিয়ে এই ইউনিয়ন গঠিত।

ইতিহাস
১৯৩২ সালের ১৭ই আগস্ট, আয়তন ৬৫ বর্গকিলোমিটার, লোকসংখ্যা জন্মনিবন্ধন অনুযায়ী ৪৮৩৫০জন, মৌজা ২৪টি, গ্রামঃ ২৩টি, শিক্ষাপ্রতিষ্ঠানঃ কলেজ ০৪টি, উচ্চ বিদ্যালয়ঃ ০৬ টি, প্রাথমিক বিদ্যালয়ঃ ১৫ টি  

বেসরকারী ০৩টি, মাদ্রাসা ০৪টি, হাফেজিয়া মাদ্রসা ১৪ টি, ব্যাংক- ০৫ টি, এনজিও অফিস ১০টি, স্বাস্থ্য পরিবার কল্যাণ কেন্দ্র, , কমিউনিটি ক্লিনিক ০৪টি, হাটবাজার ০৬টি, কিন্ডার গার্টেন স্কুল ৭ টি,  গড় জমির পরিমাণ .৬৭ শতাংশ।

লোকসংখ্যা
গ্রামভিত্তিক লোকসংখ্যা:
 নাজিরপুর - ৬৫০১ জন
 পাচপুরুলিয়া - ১০৬৬ জন
 শ্যামপুর - ৩৫২০ জন
 চকরামবল্লব - ৪৮০০ জন
 টিকুরী হালসা - ৪৫০০ জন
 চন্দ্রপুর - ৪১৭৩ জন
 ডুবারপাড়া - ৯৪৭ জন
 লক্ষীপুর - ২১১৬ জন
 চকনন্দরামপুর - ১৫৮০ জন
 দুধগাড়ী - ২৩৬৬ জন
 বৃন্দাবনপুর - ১৯৭৯ জন
 গোপীনাথপুর - ৪৫২০ জন
 বৃকাশো - ২১১৬ জন
 চক আলাদত খা - ৯১০ জন
 দেবোত্তর গড়িলা - ৭৭৫ জন
 ইমাদারপাড়া - ৭৭০ জন
 রানীনগর - ৬০৫ জন
 বৃগড়িলা - ৫০৩ জন
 কুসুমহাটী - ৭০৫ জন
 বেড়গঙ্গারামপুর - ৬০৭৫ জন
 আগপুরুলিয়া - ১২৯২ জন
 মামুদপুর - ৪১০০ জন
 জুমাইনগর - ৩০৫৫ জন

শিক্ষা
 নাজিরপুর অনার্স কলেজ - সিংড়া উপজেলার সংযোগ সড়কের কেন্দ্রে নন্দকুঁজা নদীর তীরে ১৯৯৫ সালে প্রতিষ্ঠিত। ২০১৭-২০১৮ইং শিক্ষাবর্ষে কলেজটি অনার্স কলেজে রূপান্তরিত হয়

যোগাযোগ ব্যবস্থা
নাটোর জেলা সদর থেকে নাজিরপুর ইউনিয়ন পরিষদ প্রায় ২০ কিঃমি । নাজিরপুর ইউনিয়নের চার দিকেই পাকা রাস্তা রয়েছে। নাজিরপুর বাজার হতে হালসা পর্যন্ত পাকা রাস্তা রয়েছে। নাজিরপুরবাজার হতে মৌখাড়া পর্যন্ত পাকা রাস্তা রয়েছে। নাজিরপুর বাজার হতে গুরুদাসপুর যেতে মোটামুটি ভবে ১৫ মিনিট সময় লাগে। নাজিরপুর বাজার হতে সরাসরি নাজিরপুরের বাস রয়েছে। তাছাড়া সিয়েনজিতে আসা যায়। অটোরিক্সতেও আসা যায়।

অর্থনীতি
অত্র ইউনিয়নের অভ্যন্তরে সরকারী প্রায় ৩৬৬ পুকুর রয়েছে। ইউনিয়নের পাঁচপুরুলিয়া, শ্যামপুর, বৃকাশো, প্রচুর মাষ চাষ হয়। বাংলাদেশের সবচেয়ে বেশি লিচু উৎপাদন হয়।
হাট-বাজারের তালিকা
নাজিরপুর ইউনিয়নে হাট-বাজারের সংখ্যা= ৬টি

নাজিরপুর বাজার - নন্দকূজা নদীর তীরে গড়ে উঠা নাজিরপুর বাজার একটি বৃহত্তর বাজার যেখানে সাধারণ মানুষ তাদের নিত্যদিনের বাজার ঘাট করে থাকেন।
তুলাধনা বাজার
চন্দ্রপুর ওয়াবদাবাজার
চন্দ্রপুর বীরবাজার
 খারচক বাজার
 মামুদপুর মোল্লা বাজার

১নং নাজিরপুর ইউনিয়নের মোট ৫টি বাজার ও ১টি হাট রয়েছে। নাজিরপুর হাট সপ্তাহে দুই দিন হাট বসে। হাটে বিভিন্ন ধরনের জিনিস পত্র বেচাকেনা হয়। নাজিরপুর হাটে বিশাল কলার হাট বসে। এছাড়া বিভিন্ন ধরনের গবাদী পশু হাটে বেচাকেনা হয়। মামুদপুর মোল্লা বাজারে বিশাল লিচুর আড়ৎ বসে। লিচুর মৌসুমে প্রতিদিন বিভিন্ন জায়গা হতে প্রচুর লিচু আসে বিক্রির উদ্যেশ্যে।

তথ্যসূত্র
মির্জা তোফাজ্জল হোসেন মুকুল

মির্জা তোফাজ্জল হোসেন মুকুল ছিলেন বাংলাদেশ আওয়ামী লীগের একজন প্রাক্তন রাজনীতিবিদ ও টাঙ্গাইল-৫ আসনের সাবেক সংসদ সদস্য। ভাষা আন্দোলনে অবদানের জন্য তাকে ২০২২ সালে একুশে পদক ( মরণোত্তর) প্রদান করা হয়।

জীবনী
তিনি তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের সাধারণ নির্বাচনে তিনি পূর্ব পাকিস্তানের সংসদ সদস্য নির্বাচিত হন। তিনি প্রবাসী মুজিবনগর সরকারের সংগঠক ছিলেন। তিনি ১৯৭২ সালে সংবিধান প্রণেতা কমিটির সদস্য ছিলেন। ১৯৭৩ সালে তিনি বাংলাদেশ আওয়ামী লীগের প্রার্থী হিসাবে টাঙ্গাইল-৫ আসন থেকে সংসদ সদস্য নির্বাচিত হয়েছিলেন।  তিনি বাংলাদেশ আওয়ামী লীগ ও টাঙ্গাইল জেলা আইনজীবী সমিতির টাঙ্গাইল জেলা শাখার সাবেক সভাপতি ছিলেন। তিনি বাংলাদেশ আওয়ামী লীগের উপদেষ্টা পরিষদের সদস্য ছিলেন।

মৃত্যু
মুকুল বাংলাদেশের ঢাকায়, বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে ২০১৬ সালের ৫ এপ্রিল মারা যান। তার জামাতা আবদুর রহমান ফরিদপুর-১ আসনের সংসদ সদস্য ছিলেন।

তথ্যসূত্র

২০১৬-এ মৃত্যু
টাঙ্গাইল জেলার রাজনীতিবিদ
প্রথম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
২০২২-এ একুশে পদক বিজয়ী
একুশে পদক বিজয়ী
বাংলাদেশ কৃষক শ্রমিক আওয়ামী লীগের রাজনীতিবিদ
ফজলুর রহমান খান ফারুক

ফজলুর রহমান খান ফারুক (১২ অক্টোবর ১৯৪৪ - ১৯ অক্টোবর ২০২৪) ছিলেন একজন বাংলাদেশী রাজনীতিবিদ ও মুক্তিযোদ্ধা। তিনি পাকিস্তান গণপরিষদ সদস্য এবং টাঙ্গাইল-৭ আসনের সংসদ সদস্য ছিলেন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২১ সালে একুশে পদক প্রদান করেন।

প্রাথমিক জীবন 
ফজলুর রহমান ফারুক ১২ অক্টোবর ১৯৪৪ সালে টাঙ্গাইলের মির্জাপুরের ওয়ার্শী ইউনিয়নের কহেলা গ্রামে জন্মগ্রহণ। তিনি আব্দুল হালিম খান ও মা ইয়াকুতুন্নেছা খানমের আট সন্তানের মধ্যে তিনি তৃতীয়। তিনি ঢাকা বিশ্ববিদ্যালয় থেকে সমাজবিজ্ঞান বিভাগে মাষ্টার্স পাস করেন। তার স্ত্রী সুরাইয়া বেগম। তিনি এক পুত্র খান আহমেদ শুভ এবং এক কন্যা সন্তানের জনক।

রাজনৈতিক জীবন 
ফারুক ১৯৬০ সালে ছাত্রলীগের রাজনীতি শুরু করেন। ১৯৬২ সালে টাঙ্গাইল মহকুমা ছাত্রলীগের প্রতিষ্ঠাতা সাধারণ সম্পাদক নির্বাচিত হন। ৬৫ সালে তৎকালীন পূর্ব পাকিস্তান ছাত্রলীগের কেন্দ্রীয় কমিটির সহ সাধারণ সম্পাদক হিসাবে দায়িত্ব পালন করেন। ১৯৭০ সালে টাঙ্গাইল জেলা আওয়ামী লীগের সাংগঠনিক সম্পাদক নির্বাচিত হন।

তিনি ১৯৭০ সালের গণ পরিষদ সদস্য নির্বাচিত হন। তিনি ৬ দফা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

১৯৭৩ সালে বাংলাদেশ আওয়ামী লীগের প্রার্থী হিসাবে টাঙ্গাইল-৭ আসন থেকে সংসদ সদস্য নির্বাচিত হন। ১৯৭৪ সালে বাকশাল গঠিত হলে তিনি টাঙ্গাইল জেলা বাকশালের যুগ্ম সম্পাদক নির্বাচিত হন।

১৯৮৪ সাল থেকে ২০১৫ সালের ১৭ আক্টাবর পর্যন্ত তিনি বাংলাদেশ আওয়ামী লীগের টাঙ্গাইল জেলা শাখার সাধারণ সম্পাদক হিসাবে দায়িত্ব পালন করেছিলেন। ২০১৭ সালে তিনি বাংলাদেশ আওয়ামী লীগের টাঙ্গাইল জেলা শাখার সভাপতি হিসাবে দায়িত্ব পালন করছেন। তিনি বর্তমানে টাঙ্গাইল জেলা পরিষদের প্রশাসক।

১৯৮৬ সালের তৃতীয় ও ১৯৯১ সালের পঞ্চম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে টাঙ্গাইল-৭ আসনে প্রতিদ্বন্দ্বিতা করে পরাজিত হয়ে ছিলেন।

সাংবাদিকতা 
ফজলুর রহমান ফারুক ১৯৬২ সাল থেকে ১৯৬৫ সাল পর্যন্ত দৈনিক ইত্তেফাকের টাঙ্গাইল প্রতিনিধি, টাঙ্গাইল মহকুমা প্রেসক্লাব এবং টাঙ্গাইল মহকুমা মফস্বল সংবাদদাতা সমিতির সাধারণ সম্পাদকের দায়িত্ব পালন করেন।

সম্মাননা 
ফজলুর রহমান ফারুক বিভিন্ন পুরস্কার ও সম্মাননায় ভূষিত হয়েছেন:

 ২০২১ সালে মুক্তিযোদ্ধে গুরুত্বপূর্ণ অবদানের জন্য একুশে পদক লাভ

মৃত্যু 
ফজলুর রহমান খান ফারুক দীর্ঘ দিন ধরে অসুস্থ ছিলেন। ২০২৪ সালের ১৯ অক্টোবর তিনি মৃত্যুবরণ করেন। মুক্তিযোদ্ধা হলেও আওয়ামী লীগের সাথে সম্পৃক্ততা থাকায় দাফনের আগে তাকে কোনো প্রকার রাষ্ট্রীয় সম্মাননা না দেওয়ার দাবি জানিয়ে বৈষম্যবিরোধী ছাত্র আন্দোলনের শিক্ষার্থীরা জেলা প্রশাসকের সরকারি বাসভবন ঘেরাও কর্মসূচি পালন করেন। পরে তাকে রাষ্ট্রীয় সম্মাননা ছাড়াই টাঙ্গাইল কেন্দ্রীয় গোরস্থানে দাফন করা হয়।

তথ্যসূত্র

১৯৪৪-এ জন্ম
২০২৪-এ মৃত্যু
টাঙ্গাইল জেলার রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
প্রথম জাতীয় সংসদ সদস্য
২০২১-এ একুশে পদক বিজয়ী
একুশে পদক বিজয়ী
বাংলাদেশ কৃষক শ্রমিক আওয়ামী লীগের রাজনীতিবিদ
পরশিব

পরশিব () বা পরমশিব, শৈবসিদ্ধান্ত  এবং কাশ্মীর শৈবধর্মে শিবের সর্বোচ্চ দিক। তার নীচে পরাশক্তি সহ আদিম শিব এবং সাতটি শক্তি সহ সদাশিব রয়েছে।

শৈবসিদ্ধান্ত
শৈবসিদ্ধান্ত ঐতিহ্য অনুসারে, পরশিব হল পরম বাস্তবতা যা মানুষের বোধগম্যতার বাইরে এবং সমস্ত গুণাবলীর বাইরে। গোপীনাথ কবিরাজের মতে, এই দিক থেকে শিব নিরাকার এবং রূপ উভয়ই। তিনি দ্বৈত ও অদ্বৈত উভয়ের উর্ধ্বে। শৈব ধর্মতত্ত্বে, পরশিব অস্তিত্বের সমস্ত কিছুর উৎস এবং গন্তব্য উভয়ই।
শৈবসিদ্ধান্ত ঐতিহ্য অনুসারে, শিবের অন্য দুটি দিক হল পরাশক্তি ও পরমেশ্বর।

শিবলিঙ্গের উপরের অংশ (ডিম্বাকৃতি পাথর) পরশিবের প্রতিনিধিত্ব করে যখন নীচের অংশ (পাদবেদী) পরাশক্তিকে প্রতিনিধিত্ব করে। পরশিব শৈব দর্শনে উল্লিখিত ৩৬টি তত্ত্বের বাইরে।

কাশ্মীর শৈবধর্ম
কাশ্মীরি শৈবধর্ম অনুসারে, সমস্ত বাস্তবতা, তার সমস্ত বৈচিত্র্য এবং ওঠানামা সহ, একক নীতি, পরশিবের খেলা। এই একক বাস্তবতার দুটি দিক অবিচ্ছেদ্যভাবে একত্রিত: শিব ও শক্তি। পরশিব তাঁর সৃজনশীল শক্তি, শক্তির মাধ্যমে বিশ্বরূপে আবির্ভূত হন। পরশিবের সত্তাতত্ত্বীয় প্রকৃতি মানুষের জ্ঞান ও উচ্চারণের বাইরে, তবুও এটি রহস্যময় অন্তর্দৃষ্টির মাধ্যমে সরাসরি অনুভব করা যায়।

আরও দেখুন 
 পরমেশ্বর
 পরব্রহ্ম
 মহাবিষ্ণু
 পুরুষোত্তম
 আদি পরাশক্তি

তথ্যসূত্র 

শিব
শিবের রূপভেদ
শৈবধর্ম
১৯৯৪ হজ্জ পদদলন

১৯৯৪ সালের মিনায় হজ চলাকালীন শয়তান পাথর নিক্ষেপ এর সময় কমপক্ষে ২০০ জন হজযাত্রী মারা যায়।

ঘটনা
সৌদি কর্মকর্তারা বলেছিলেন, স্থানীয় সময় দুপুর ২ টার দিকে এই পদদলিত ঘটনা ঘটেছিল, মানুষে চাপ বেশি হওয়াতে এমন পরিস্থিতিতে হয়েছিল, সে বছর রেকর্ড আড়াই মিলিয়ন হজ্জ যাত্রী ছিল।  ওভারপাসে যাত্রীদের ভিড় হওয়ায় কয়েকজন পথচারী ওভারপাস (জামারাত সেতু) থেকে পড়েছেন বলে জানা গেছে। সৌদি পুলিশ ওভারপাসটি বন্ধ করার পরে, জনতা আতঙ্কিত হয়ে দুটি দিকে চলে গেছে, যার ফলে আরও বেশি লোক পড়েছিল। অ্যাম্বুলেন্সগুলি ঘটনাস্থলে দ্রুত পর্যায়ে পৌঁছতে পারেনি, এটি সম্ভবত মৃতের সংখ্যায় বেড়ে গিয়েছিল। 

এই ঘটনার বিষয়ে সৌদি এক বিবৃতিতে হতাহতদের কারণ হিসাবে পাথর ছুড়তে ছুটে আসা হজ্জযাত্রীদের দোষ দেওয়া হয়েছিল।  তারা জানিয়েছে যে হজ চলাকালীন ৮২৮ জন মারা গিয়েছিল, এতে হতাহতের ঘটনা ঘটে ২৭০ জন, প্রাকৃতিক কারণে (যার মধ্যে সূর্যের গরমের কারণে স্ট্রোক অন্তর্ভুক্ত ছিল) মারা গিয়েছিল ৫৩৬ এবং বিচ্ছিন্ন ঘটনা থেকে ২৩ জন।  একজন সৌদি কর্মকর্তা আরও উল্লেখ করেছেন যে প্রতি বছর লোক পদদলিত হয়। 

সৌদিতে প্রকাশিত এক প্রতিবেদনে উল্লেখ করা হয়েছে যে নিহতদের মধ্যে ১৮২ তুর্কি এবং বেশিরভাগ লেবাননের রয়েছে বাকীরা ।  পরবর্তী প্রতিবেদনে দেখা গেছে যে বেশিরভাগ ক্ষতিগ্রস্ত ব্যক্তি ইন্দোনেশিয়ান ছিলেন।

পরবর্তী ব্যবস্থা
ঘটনার পরে জামারাত সেতু (যা একটি মাত্র স্তর ছিল) ৪০ মিটার থেকে ৮০ মিটার পর্যন্ত প্রশস্ত করা হয়েছিল, যদিও এই ব্রিজের ৪ বছর আগে আরও একটি বড় দুর্ধর্ষ ঘটনা ঘটে।

তথ্যসূত্র

১৯৯৪-এ সৌদি আরব
সৌদি আরবে দুর্যোগ
ধর্মীয় স্থানে দুর্যোগ
ধারণকৃত দুর্ঘটনাজনিত মৃত্যু
হজ্জের সময়কার ঘটনা
১৯৯৪-এ মানব পদদলন
পরাশক্তি (শৈব দর্শন)

পরাশক্তি () বা পরা হল ভগবান শিবের তিনটি রহস্যের মধ্যে একটি, এবং এর অর্থ "সর্বোচ্চ শক্তি" যা হল "শ্রেষ্ঠ শক্তি"। পরাশক্তি সর্বব্যাপী, শুদ্ধ চেতনা, সর্বোচ্চ শক্তি এবং সমস্ত বস্তুর মূলপদার্থ। পরাশক্তি, পরশিব এর বিপরীত, যা নিরাকার। শৈবসিদ্ধান্ত অনুসারে ভগবান শিবের অন্য দুটি রহস্য হল পরশিব এবং পরমেশ্বর
﻿
শিবলিঙ্গের উপরের অংশ (ডিম্বাকার ভাগ) পরশিবের প্রতিনিধিত্ব করে এবং নিচের অংশ পরাশক্তির প্রতিনিধিত্ব করে।

তথ্যসূত্র

আরও দেখুন 
 পরশিব
 পরমেশ্বর
 ব্রহ্ম

শিব
শৈবধর্ম
শিবের রূপভেদ
কাশ্মীর শৈববাদ
শাক্তধর্ম
ধারাবারিষা ইউনিয়ন

ধারাবারিষা  নাটোর জেলার অন্তর্গত গুরুদাসপুর উপজেলার একটি ইউনিয়ন।

অবস্থান
==ইতিহাস
ধারাবারিষা ইউনিয়ন ইতিহাস সমৃদ্ধ।

আরো দেখুন

তথ্যসূত্র
রেখাচিত্র

একটি রেখাচিত্র হচ্ছে কল্পিত কৌশলগুলি ব্যবহার করে তথ্যের প্রতীকী উপস্থাপনা । রেখাচিত্রগুলি প্রাচীনকাল থেকেই ব্যবহার করা হচ্ছে, তবে আলোকিতকরণের সময় আরও প্রচলিত হয়ে উঠেছে। কখনও কখনও কৌশলটি ত্রি-মাত্রিক ভিজ্যুয়ালাইজেশন ব্যবহার করে যা এরপরে একটি দ্বি-মাত্রিক পৃষ্ঠের দিকে প্রক্ষেপণ করা হয়। গ্রাফ শব্দটি মাঝে মাঝে রেখাচিত্রের প্রতিশব্দ হিসাবে ব্যবহৃত হয়।

সংক্ষিপ্ত বিবরণ 
"রেখচিত্র" শব্দটি এর সাধারণ ব্যবহৃত অর্থে একটি সাধারণ বা নির্দিষ্ট অর্থ হতে পারে:

 ভিজ্যুয়াল তথ্য ডিভাইস: "চিত্র" শব্দটির মতো, "রেখাচিত্র" গ্রাফ, প্রযুক্তিগত অঙ্কন এবং টেবিল সহ প্রযুক্তিগত ঘরানার পুরো শ্রেণীর জন্য সম্মিলিত শব্দ হিসাবে ব্যবহৃত হয়। 
 নির্দিষ্ট ধরনের ভিজ্যুয়াল ডিসপ্লে: এটি এমন ঘরানা যা লাইন, তীর বা অন্যান্য ভিজ্যুয়াল লিঙ্কগুলির দ্বারা সংযুক্ত আকারের সাথে গুণগত উপাত্ত দেখায়।

বিজ্ঞানে শব্দটি দুটি উপায়েই ব্যবহৃত হয়। উদাহরণস্বরূপ, অ্যান্ডারসন (১৯৯৭) আরও সাধারণভাবে বলেছিলেন: "রেখাচিত্রগুলি চিত্রযুক্ত, তবুও বিমূর্ত, তথ্যের উপস্থাপনা এবং মানচিত্র, লাইন গ্রাফ, বার চার্ট, ইঞ্জিনিয়ারিং ব্লুপ্রিন্ট ও আর্কিটেক্টের স্কেচগুলি রাখাচিত্রের উদাহরণ, পক্ষান্তরে ফটোগ্রাফ এবং ভিডিওগুলি নয়"। অন্যদিকে, লো (১৯৯৩) রেখাচিত্রকে নির্দিষ্টভাবে "একটি বিষয়ের বিমূর্ত গ্রাফিক চিত্রায়ণ" হিসাবে সংজ্ঞায়িত করেছেন।

প্রধান রেখাচিত্রের ধরন 
অন্তত:পক্ষে নিম্নলিখিত ধরনের রেখাচিত্র রয়েছে:

 তালিকার মত রেখাচিত্রঃ যা আইটেম এবং তাদের মধ্যে সম্পর্কের সংগ্রহ করে এবং প্রতিটি আইটেমকে ২ডি অবস্থান দিয়ে প্রকাশ করে, যখন সম্পর্কগুলি আইটেমগুলির মধ্যে সংযোগ বা আইটেমগুলির মধ্যে ওভারল্যাপ হিসাবে প্রকাশ করা হয়; এই ধরনের কৌশলের উদাহরণ:

 গ্রাফ ভিত্তিক রেখাচিত্র; এগুলি দুটি চলকের মধ্যে একটি সম্পর্ক প্রদর্শন করে, যা বিচ্ছিন্ন বা মানগুলির একটি অবিচ্ছিন্ন ব্যাপ্তি গ্রহণ করে; উদাহরণ:

স্কিমেটিকস এবং অন্যান্য ধরনের চিত্র, যেমন, 

এই ধরনের রেখাচিত্রগুলির অনেকগুলি সাধারণত ভিজিও এবং গ্লিফাইয়ের মতো ডায়াগ্রামিং সফ্টওয়্যার ব্যবহার করে তৈরি করা হয়। হাজার হাজার রেখাচিত্র কৌশল বিদ্যমান।

রেখাচিত্রগুলি ব্যবহার বা উদ্দেশ্য অনুসারে শ্রেণিবদ্ধও করা যেতে পারে, উদাহরণস্বরূপ, ব্যাখ্যামূলক এবং / অথবা কীভাবে রেখাচিত্র করা যায়।

আরো দেখুন 

 কমন্স: নির্দিষ্ট চিত্রের ধরন - অনেকগুলি চিত্রের গ্যালারী। 
 কমন্স: কমন্স: ডায়াগ্রামের সংস্থানসমূহ

তথ্যসূত্র

আরও পড়ুন 

      
 মাইকেল অ্যান্ডারসন, পিটার চেং, ভোকার হার্সলেভ (এড।) (2000)। চিত্রের তত্ত্ব ও প্রয়োগ: প্রথম আন্তর্জাতিক সম্মেলন, ডায়াগ্রাম 2000 । এডিনবার্গ, স্কটল্যান্ড, যুক্তরাজ্য, সেপ্টেম্বর 1-3, 2000। প্রসিডিংস। 
 গার্সিয়া, এম (সম্পাদনা), (২০১২) আর্কিটেকচারের ডায়াগ্রাম । উইলি। Chichester,।

তথ্যলেখচিত্র
প্রতিরূপ নির্মাণ ভাষা
চাপিলা ইউনিয়ন

চাপিলা  নাটোর জেলার অন্তর্গত গুরুদাসপুর উপজেলার একটি ইউনিয়ন।

অবস্থান

নামকরন
কথিত আছে তুলসিগঙ্গা নদীর তীরে চাপিলা ইউনিয়ন অবস্থিত। কালের আবর্তে নদীটি ভরাট হলেও এখনো এর চিহ্ন বহন করছে। একসময় এই নদীতে অনেক শাফলা মাছ পাওয়া যেত। সেই মাছের নামানুসারেই কালের আবর্তে চাপিলা নাম করন হয়েছে ।

ইতিহাস
চাপিলা ইউনিয়ন একটি ঐতিহ্যবাহী ইউনিয়ন। অত্র ইউনিয়নে পূর্ব আমলে অনেক রাজাদের বসবাস ছিল। রাজ শাসনামলে চাপিলায় রাজবাড়ী ছিল এবং ঐতিহাসিক শাহী মসজিদ যার ঐতিহ্য এখানে বিদ্যমান। প্রাচীন কীর্তি হিসেবে এখনো অনেক পুকুরের সান বাধাই ঘাট ও প্রাচীন কারুকার্য দেখে বোঝা যায়। চাপিলা পুকুরের জন্য বিখ্যাত। চাপিলার অন্তর্ভুক্ত কান্দাইল গ্রামে একটি খেজুর গাছের চৌদ্দটি মাথা ছিল বলে জায়গাটি চৌদ্দমাথা নামে আখ্যায়িত ।

যোগাযোগ ব্যবস্থা
নাটোর জেলা সদর থেকে চাপিলা ইউনিয়ন পরিষদ প্রায় ২২ কি.মি. দূরত্বে। নাটোর সদর হতে বাস যোগে আহমেদপুর নামক স্থানে নামতে হবে। সেখান হতে ইজিবাইক যোগে মৌখড়া বাজার নামতে হবে। এরপর ইজবাইক যোগে চাপিলা ইউনিয়ন পরিষদে যেতে হবে। নাটোর সদর হতে আনুমানিক সময় লাগবে ১ (এক) ঘণ্টার মত।

দর্শনীয় স্থান
চাপিলা শাহী মসজিদ চাপিলা ইউনিয়নের একটি দর্শনীয় স্থান, যা স্থাপিত হয় প্রায় ২০০ বছর আগে। লোক মুখে শোনা যায় মসজিদটির স্থপতি সালাত এনায়েতুল্লাহ মুন্সি জমিদার। তবে অনেকের মতে, মসজিদটি তৈরী হয়েছে আপনা আপনি। যাকে বলা হয় "গায়েবি মসজিদ"।

অন্যান্য
চাপিলা ইউনিয়ন পুকুরের জন্য বিখ্যাত। অত্র ইউনিয়নের অভ্যন্তরে সরকারী প্রায় ৩৬০(তিনশত ষাটটি) পুকুর রয়েছে। চাপিলা ইউনিয়নের মহারাজপুর, সাধুপাড়া, বৃচাপিলা ও মকিমপুর প্রচুর মাষ চাষ হয়।

আরও দেখুন

তথ্যসূত্র
রেমি ল্যাক্রিক্স

রেমি ল্যাক্রিক্স একজন মার্কিন পর্নোগ্রাফিক চলচ্চিত্র অভিনয়শিল্পী।

জীবনের প্রথমার্ধ 
প্রাপ্তবয়স্ক-বিনোদন শিল্পে প্রবেশের আগে ল্যাক্রিক্স বেশ কয়েকটি সংগীত উৎসব এবং বার্নিং ম্যানের বিশেষ নৃত্যশিল্পী ছিলেন।

পেশা 
ল্যাক্রিক্স ২০১১ সালের ডিসেম্বরে অ্যাডাল্ট ফিল্ম ইন্ডাস্ট্রিতে প্রবেশ করেছিলেন, কিনক ডট কমের জন্য একটি গ্যাং ব্যাংয়ের দৃশ্য দিয়ে।  যা জেমস ফ্রাঙ্কো প্রযোজিত ডকুমেন্টারি কিনক -এ আলোচিত হয়েছিল।  তিনি পর্ন ছেড়ে চলে যাচ্ছেন এমন ঘোষণার পরও তিনি ছয় মাস কাজ করেছিলেন।  তিনি পূর্বের প্রতিশ্রুতিকে সম্মান করে, কিনক ডটকম-এর প্রতিভা বিভাগের হয়ে কাজ করেছেন এবং তার অপ্রকাশিত চলচ্চিত্রের প্রচার করেছেন, অবশেষে ২০১২ সালের নভেম্বরে শ্যুটিংয়ে ফিরে এসেছিলেন। 

২০১৩ সালে, এলএ সাপ্তাহিক তাদের "১০ পর্ন তারকা যারা পরের জেনা জেমসন " হতে পারেন তাদের তালিকায় দশম স্থান অর্জন করেছিলেন।  সিএনবিসির বার্ষিক তালিকায় তাকে "দ্য ডার্টি ডজেন: পর্নের সর্বাধিক জনপ্রিয় তারকা" ২০১৩  এবং ২০১৪ -তেও তাকে রাখা হয়েছিল। 

২০১৪ সালের ডিসেম্বরে, ঘোষণা করা হয়েছিল যে আর্কএঞ্জেল প্রোডাকশনের সাথে ল্যাক্রিক্স চুক্তি তারকা হিসাবে স্বাক্ষর করেছেন, তবে তার চুক্তির তিন মাসেরও কম সময়ের মধ্যে তিনি চুক্তি ভঙ্গ করে দিয়েছিলেন। 

২০১৬ সালে, ল্যাক্রিক্স ওয়েব-ভিত্তিক আপাতবাস্তব টেলিভিশন অনুষ্ঠান দ্য সেক্স ফ্যাক্টরের  বিচারক ছিলেন, যা দ্য এক্স ফ্যাক্টরের  অশ্লীল সংস্করণ।

তথ্যসূত্র

বহিঃসংযোগ 

 
 
 

জীবিত ব্যক্তি
১৯৮৮-এ জন্ম
মার্কিন পর্নোগ্রাফিক চলচ্চিত্র অভিনেত্রী
ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
২১শ শতাব্দীর মার্কিন নারী